প্রণালি: প্রথমে একটি পাত্রে ডিম, পেঁয়াজ কুচি, কাঁচামরিচ কুচি, টমেটো কুচি, ধনেপাতা কুচি, গোলমরিচের গুঁড়া ও স্বাদমতো লবণ দিয়ে ডিমগুলো ভালো করে ফেটে নিন। এরপর অমলেটগুলো ভাজার আগে রুটিগুলো তৈরি করে নিন। চারটি পাউরুটির এক সাইডে টমেটো ক্যাচাপ লাগিয়ে নিন এবং বাকি চারটি পাউরুটির এক সাইডে মাখন লাগিয়ে নিন। এরপর একটা প্যানে পরিমাণমতো তেল গরম করে নিন। এরপর এই তেলের মধ্যে ডিমের মিশ্রণটা দিয়ে চার কোনা করে চারটি ডিম ভেজে নিন। এরপর টমেটো ক্যাচাপ লাগানো পাউরুটিগুলোতে টমেটো ক্যাচাপের ওপর একটা চিজ স্লাইস এবং একটা করে ভেজে রাখা ডিম দিয়ে দিন। এরপর মাখন লাগানো পাউরুটিগুলো ডিমের ওপর দিয়ে দিন। একটি প্যানে অল্প একটু মাখন গরম করে নিন। এরপর তৈরি করে রাখা স্যান্ডউইচগুলো হালকা চেপে চেপে এপিঠ-ওপিঠ করে ভেজে নিন। এরপর স্যান্ডউইচগুলো কোনাকুনি করে কেটে নিন। এরপর পরিবেশন করুন মজাদার ডিমের অমলেট স্যান্ডউইচ।